Galata minorasi tarixi
Vizantiya imperiyasi bilan ittifoqda boʻlgan genuyaliklar 1267-yilda Oltin Shoxning shimolida Galatada "Pera" nomli mustamlaka qurdilar. Vaqt oʻtishi bilan Vizantiya tomonidan berilgan ruxsatlar bilan mustamlaka hukmronligini kengaytiradi. Bugungi kunda Galata minorasi sifatida tanilgan minora 1335—1349-yillar oraligʻida mintaqada qilingan istehkomning bir qismi sifatida barpo etilgan.Oʻsha paytda u "Muqaddas Xoch minorasi" (Turris Sancte Crucis) sifatida tanilgan.Bunga sabab uning tepasida xoch bor edi.Minora joylashgan tepalik Genuya nazorati ostida edi.Konstantinopol 1453-yil 29-mayda Usmonlilar imperiyasiga qoʻshilgandan soʻng Peradagi genuyaliklar hech qanday qarshilik koʻrsatmasdan mustamlakani Usmonlilarga topshiradilar. Galatadagi istehkom, shu jumladan minora vayron qilingan boʻlsa-da, Usmonli sultoni ikkinchi Mehmed farmoni bilan vayronagarchiliklar toʻxtatilib, vayron boʻlgan qismi qayta tiklanadi. 1509-yildagi zilzila natijasida vayron boʻlgan minora 1510-yilga kelib taʼmirlanadi.16-17-asrlarda harbiy asirlar va materiallar ombori, Mehterhane oʻchogʻi va 18-asrga kelib oʻt oʻchiruvchilar tomonidan oʻt oʻchirish minorasi sifatida foydalanilgan. 1794-yildagi yongʻindan keyin taʼmirlash ishlari paytida minoraning dizayni oʻzgartirilib,yuqori qismi qahvaxonaga aylantirilgan.1831-yildagi yongʻindan keyin uning dizayni yana bir bor oʻzgartiriladi.1875-yilda yuz bergan boʻron natijasida tom qismi qulaydi.Taʼmirlash jarayonida eng yuqori qavatga yana ikkita qavat qoʻshiladi.Bu qism shahardagi yongʻinlarni kuzatish va xabar berish uchun ishlatilgan.1965—1967-yillardagi qayta tiklash ishlari bilan qavatlar turli maqsadlarga xizmat qiluvchi turistik inshoot sifatida tartibga solingan. Ammo minora tomi 1832—1876-yillardagi dizaynga oʻxshash qilib yangilangan.Bu davrda Istanbul munitsipalitetidan ijaraga olingan va keyingi davrda Ünal aka-ukalar va uning merosxoʻrlariga tegishli kompaniya tomonidan boshqarila boshlagan. 1999—2000-yillarda tashqi koʻrinishda qayta taʼmirlash ishlari amalga oshiriladi. 2013-yilda Istanbul shahar hokimiyatiga boʻysunuvchi BELTUR biznesi nazoratni oʻz qoʻliga oladi. Bu davrda minoraning yuqori ikki qavati kafe va restoranga aylantirilgan.. Xuddi shu yili u YuNESKO tomonidan Butunjahon merosining vaqitchalik roʻyxatiga kiritilgan. 2019-yilda unga egalik qilish va faoliyat yuritish Jamgʻarmalar Bosh boshqarmasiga oʻtadi. 2020-yilda amalga oshirilgan ishlardan soʻng minora muzey va koʻrgazma sifatida ochiladi.